ปกติถ้านึกถึงร้านไทยที่สาขาเยอะๆหน่อยก็จะมีสีฟ้ากับเอสแอนด์พีค่ะ ราคาและรสชาติสูสีกัน วันนี้มาลองที่สีฟ้า สาขาสยามมั่ง

  ด้วยความที่ไม่หิวมาก เลยสั่งเกี๊ยวกุ้งน้ำไปค่ะ อีกคนสั่งโกยซีหมี่ แต่ไม่ได้ถ่ายรูปมานะคะ

  โกยซีหมี่มาเสริ์ฟก่อนค่ะ ร้อนๆเลย แต่เส้นไม่กรอบเลยค่ะ เหมือนทอดค้างไว้นานแล้ว ทั้งๆที่ร้อนมากๆ น้ำราดรสชาติดี แต่ไม่ได้อร่อยเวอร์อะไร โดยรวมจึงเฉยๆค่ะ

  ส่วนเกี๊ยวกุ้งนี่เสิร์ฟมาในหม้อค่ะ ประทับใจความร้อน ร้อนมากกกก ถ้าใครเป็นหวัดนี่ ซดถ้วยนี้เลยค่ะ เพราะนอกจากจะร้อนแล้ว กลิ่นพริกไทยยังฉุนมาก กลบรสอื่นหมดเลย เซ็งจริงๆ เกี๊ยวกุ้งมีกุ้งเป็นตัวๆค่ะ แต่เนื้อไม่ได้เด้งอะไร แต่ตามราคา 70 บาท ได้เกี๊ยวกุ้งเน้นๆ 5 ตัว ถือว่าโอเคค่ะ
  
  ให้สองดาวนะคะ เพราะน้ำซุปธรรมดาๆควรจะทำให้กลมกล่อมกว่านี้ค่ะ ซุปสต็อกเป็นพื้นฐานของอาหารอื่นๆนะคะ รวมทั้ง มาทานคราวที่แล้วอร่อยกว่านี้ค่ะ

